Gan ddefnyddio'r proffil disgybl a roddir, nodwch sut y gellid cwrdd ag agweddau penodol o ddatblygiad cyfannol y plentyn mewn lleoliad addysgol. Defnyddiwch gyfeiriadau at ddamcaniaethau perthnasol, ymchwil ac enghreifftiau o arfer rhagorol fel sail i hyn. 

Trwy gydol ein bywydau rydyn ni’n newid yn gyson, wrth i ni aeddfedu ac wrth i ni gasglu fwy o wybodaeth ynglŷn ar y byd trwy ein profiadau personol. Yn y newidiadau yma mae patrymau penodol, yn enwedig mewn plant/pobl ifanc, wrth iddyn nhw fynd o blentyndod mewn i oedolaeth, hyn yw datblygiad holistig (Keenan, Evans a Crowley, 2016, tud.5). Am ganrifoedd rydyn ni wedi ymchwilio'r patrymau gan geisio ffurfio esboniadau/modeli sy’n esbonio'r newidiadau yma. Mae deall y syniadau yma yn hanfodol ar gyfer ymarferwyr addysgol gan ei fod yn effeithio ar ddulliau addysgu, cyfrifoldebau ymarferwyr a llwyddiant disgyblion sy’n ganolog i addysg. Mae addysg yn newid yn gyson, yn ystod y 17eg canrif wnaeth addysg newid o bwysleisio llenyddiaeth Lladin a rhifyddeg i addysgu pynciau amrywiol, cyfiawnder a rhesymeg (Gillard, 2018). Dyma yw dechreuad o gwricwlwm sy’n canolbwyntio ar addysg sy’n cefnogi datblygiad cyfan blant. Heddiw, mae addysg gynnar yn anelu i sicrhau dechreuad gorau i blant ynglŷn ar ei sgiliau a gallu academaidd ond hefyd i gefnogi eu gallu i gyfathrebu a rhyngweithio mewn cymdeithas, mwynhau lles da a meddwl yn feirniadol ac yn foesol (llywodraeth cymru, 2015, tud.2, Donaldson, 2015, tud.23 & Llywodraeth Cymru, 2021). Er mwyn cyflawni hyn, bydd angen dealltwriaeth dda o ddatblygiad cyfan blant.

Yn yr aseiniad yma fyddwn yn edrych ar ddatblygiad emosiynol, cymdeithasol a gwybyddol gan edrych arnyn ar wahân ond gofio ei fod yn gysylltiedig gan ei fod yn creu darlun o’r plentyn cyfan. Gwelwn fod Ella yn dangos camau datblygiad emosiynol sy’n debyg i beth sy’n disgwyl o blant tair oed, yr adeg yma mae plant yn ymwybodol o ryw ac yn datblygu rôl ryw ac yn dechrau datblygu ofnau o ganlyniad i'w ddychymyg (Meggit et.al., 2011, tud. 59), sy’n cael ei ddangos yn ei phroffil. 

Nid yw Ella yn weld y trawsnewid o adref i ysgol yn un hawdd gan nad yw hi’n wastad yn hapus i adael ei mam, sy’n gyffredin efo plant ifanc. Credodd Bowlby, bod babanod a phlant ifanc yn ymglymu i brif ofalwr/wyr fel mecanwaith goroesiad, sy’n achosi gofid gwahanu (McLeod, 2017) a bod ymyrraeth i’r perthynas yn achosi problemau difrifol yn ddatblygiad er mae eraill yn dadlau nid yw’r dystiolaeth yn dangos hyn, bod ei dermau yn amhendant a bod yn awgrymu bod yna ddim byd all sicrhau datblygiad a chefnogaeth yn yr achosion yma (Fitzgerald, 2020, tud.2,17). Fel sefydliadau addysg rydyn yn ceisio dod dros rwystrau yn ddatblygiad plant ac felly mae’n bwysig nad ydyn yn feddwl fel hyn ond yn defnyddio damcaniaethau fel cefnogaeth i wella canlyniadau i blant.

Bydd rhyngweithiad rhwng ysgol a chartref yn hanfodol ar gyfer cefnogi Ella. Wnaeth Bronfennbrener amlinellu hyn fel y system feso, sef y perthynas rhwng y strwythurau agosach at y plentyn, sydd yn y system feicro (Paquette a Ryan, 2015, tud.2). Wrth i Ella weld perthynas cryf rhwng ei rieni ac ymarferwyr mae’n bosib bydda hi’n teimlo’n fwy cyfforddus efo’r ymarferwyr hefyd. Dangosir tystiolaeth bod perthnasoedd cryf rhwng rhieni ac athrawon yn cefnogi lles ac yn hwyluso trawsnewid o gartref i ysgol (Pirchio et.al, 2013, tud.152). Gwelais mewn ysgolion bod ymarferwyr yn cynnal cyfarfodydd cyson efo rhieni plant sy’n achosi fwy o bryder, gan sicrhau bod hyn yn digwydd ar gyfer Ella gall sicrhau trosglwyddiad llyfn o wybodaeth fel anghenion, hoffterau a strategaethau penodol. Fel canlyniad all cadw rhyw faint o gysondeb e.e. gall ymarferwyr dysgu sut gall tawelu Ella (efallai bod hi’n gwrando ar gerddoriaeth benodol), sy’n enwedig yn bwysig oherwydd nid yw Ella’n wastad medru mynegi ei anghenion. Credodd Marslow bod bodau dynol efo anghenion sydd efo ni cymhelliad naturiol i gyflawni, esboniodd Marslow bod anghenion sylfaenol (sydd ar waelod y pyramid) angen cael ei gwrdd cyn i anghenion uwch cael ei gwrdd (McLeod, 2020a). Gan sicrhau bod Ella’n teimlo’n ddiogel gall cefnogi ei ddatblygiad llawn gan gwrdd ar anghenion hunansylweddoliad.

Mae Ella yn dechrau cyfleu teimladau ac ymwybyddiaeth bod eraill yn teimlo’n wahanol iddi hi. Gall datblygu hyn ymhellach gan gynnal sesiynau penodol, welais hyn yn fy mhrofiad Pontio efo rhaglen “moodmwd”. Bydd plant yn treulio amser mewn grwpiau bach yn archwilio a datblygu eu dealltwriaeth emosiynol. Gall defnyddio lluniau mynegiad wyneb, sy’n ffyrdd hawdd o gyfathrebu ar gyfer Ella wrth ystyried ei anawsterau cyfathrebu a gall datblygu dealltwriaeth o empathi gan gefnogi datblygiad emosiynol a chymdeithasol. Dweda niwrowyddonwyr bod niwronau drychweddu yn ysgogi'r un adran o’r ymennydd pan ydych yn weld mynegiad wyneb emosiwn (fel ffieidd-dod) ag y person sy’n cyfleu'r emosiwn (Rizzolatti, 2005, tud.420). “Emotion understanding...includes the ability to label emotions, use emotion language, understand the causes and consequences of emotions…” (LoBue et.al, 2019, tud.412). Trwy’r defnydd o storiâu a thrafodaethau gall Ella dysgu iaith emosiynol, adnabod emosiynau ynddi hi ac eraill, deall y digwyddiadau sy’n achosi emosiynau cryf a sut i reoli ei emosiynau. Er bod plant iau yn waeth yn adnabod emosiynau trwy storiâu (Bisson, 2018, tud.75) ac mae gallu cyfathrebu Ella yn mynd i fod yn her mae’n bosib gwneud mewn ffyrdd syml iawn.

Fel rhan o “mindsight” oedd yn cael ei ddatblygu gan Daniel Siegel mae’r syniad o ddeall meddwl eich hun a gall hyn cefnogi datblygiad ac iechyd meddyliol Ella. A thrwy wneud hyn gall Ella dysgu i ddeall meddwl eraill gan gyfrannu at ei ddatblygiad cymdeithasol (Siegel 2010&2013). Gan ddysgu plant bod efo nhw rannau amrywiol o’i hun, bod teimladau a meddyliau yn dod ac yn mynd gall cefnogi plant i gael meddylfryd iachus trwy gydol ei fywyd (Siegel a Bryson, 2011, tud.92-98). Er hyn dylwn nodi bod y syniadau wedi cael ei seilio ar ddiffiniad o’r meddwl a bydd rhai yn dweud ni ddylwn ei ddiffinio (Siegel, 2010). Byddwn yn hefyd yn pwysleisio bod wrth ddysgu hun mae’n bwysig cyfleu bod yn iawn i blant teimlo a mynegi ei emosiynau, nid oes angen ceisio symud eich meddwl i rywbeth arall trwy’r adeg gan osgoi'r emosiynau negyddol. Gan helpu i Ella datblygu syniad o’i hun, gan atgoffa o’r holl bethau sy’n creu lan ei bersonoliaeth a hunaniaeth all helpu iddi ddatblygu hunan-barch yn ogystal â rheoli ei emosiynau yn addas.

Wrth feddwl am ddatblygiad cymdeithasol Ella, gall weld bod hi’n dangos ymddygiadau bydd yn disgwyl ar gyfer plentyn iau, erbyn tair oed mae plant yn creu perthnasoedd efo plant eraill (Meggitt, 2011, tud. 59) ac er bod Ella’n hoffi cael ei “ofalu amdani” nid yw hi’n chwarae efo plant eraill ac nid oes genyn ni tystiolaeth bod hi’n creu ffrindiau. Mae plentyn tair oed hefyd yn dechrau cydymdrafod (Meggitt, 2011, tud. 59) ond nid yw Ella’n medru gwneud hyn. Fel plentyn pedwar oed, mae disgwyl iddi hi ddechrau eisiau fod yn fwy annibynnol (Meggitt, 2011 tud. 60) ond nid yw Ella yn dangos hyn ar hyn o bryd. Nid yw Ella yn medru rhannu yn effeithiol, datrys gwrthdaro yn annibynnol ac nad oes ganddi ddealltwriaeth dda o effaith ei benderfyniadau. 

Bydd ymateb ymarferwyr yn ystodau ble mae Ella yn dangos diffyg gallu i ryngweithio yn addas efo eraill yn bwysig. Yn ôl damcaniaeth cyflyru gweithredol a syniadau Bandura, pe tau rhywun yn ymateb i ymddygiad mewn ffyrdd pleserus (e.e. Derbyn rhywbeth positif neu golli rhywbeth negyddol) bydda’r plentyn yn fwy tebygol o wneud eto (McLeod, 2018) a ychwanegodd Bandura proses o arsylwi a chopïo sy’n dod yn gyntaf (McLeod, 2016). Dyle ymarferwyr modeli ymddygiad cymdeithasol positif a'i fod yn llongyfarch plant ar gyfer ei lwyddiannau cymdeithasol ond mae’r damcaniaethau yma, yn fy marn i, a sawl dyneiddiwr yn dueddol o ddad-ddyneiddio’r plant (McLeod 2020b). Mae yna modeli ymddygiad sy’n well gan adnabod teimladau a rhesymau cymhleth ac eang sy’n arwain i ymddygiadau ac sy’n paratoi a galluogi plant i ryngweithio yn effeithiol yn y byd yma ond hefyd mewn byd sy’n newid ei werthoedd a diwylliant yn gyson gan ei fod yn feddwl am ganlyniadau ei weithredoedd yn lle weld mewn ffyrdd du a gwyn. Yn y model ymddygiad cariad a rhesymeg dyle canlyniadau cael ei roi efo empathi a chynhesrwydd (Bullock, 2011, tud.34) ac mae Bryson yn cytuno gan ddweud bod angen cysylltu yn emosiynol efo plant cyn rhesymu efo nhw pe tau wedi ei gynhyrfu (Siegel a Bryson, 2011, tud.24-27). Teimlai bod hyn yn bwysig gan ei fod yn gwertherogi y plentyn, yn parchu hawliau plant ac yn sicrhau lles meddyliol y plant. Agwedd arall o gariad a rhesymeg yw bod plant yn medru gwneud penderfyniadau a'i fod yn datrys problemau ar gyfer ei hunain gydag arweiniad oedolion (Bullock, 2011, tud.35). Fel rhan o Bontio gwnes i hefyd weld system debyg ble wnaeth cynnal trafodaeth gan ofyn beth oedd pawb yn y sefyllfa yn teimlo a beth dyle’r canlyniadau fod, gall hyn sicrhau bod plant yn deall ei weithredoedd, rhesymau drostynt a syniadau moesol yn well.

Wrth feddwl am ddatblygiad gwybyddol Ella, mae’r fframwaith cyfnod sylfaen yn dangos bod plant yn y meithrin fel arfer yn defnyddio brawddegau 5 gair, yn medru siarad yn eithaf deallusol, yn ymuno mewn ar ganeuon a rhigymau, yn ogystal fel plentyn yn y derbyn dyle hi allu cyfri 10 o wrthrychau yn gywir (Llywodraeth Cymru, 2015, tud.14,16,31). Mae rhain i gyd yn bethau mae Ella dal yn weld yn anodd.

Nid yw Ella yn wastad yn hapus i gymryd rhan mewn gweithgareddau bawlyd. O fewn y cyfnod sylfaen mae yna bwyslais ar archwilio gwahanol adnoddau gwahanol (Llywodraeth Cymru, 2015, tud.43) ac mae hyn yn cael ei wneud yn aml trwy chwarae bawlyd. Cytuna nifer fawr o ddamcaniaethwyr bod profiadau synhwyraidd, arbrofol a gweithredol, gan gynnwys chwarae yn hybu datblygiad plant yn effeithiol. O fewn yr ysgol lluniadaeth mae’r syniad bod plant yn dysgu trwy weithgareddau gweithredol yn bwysig (McLeod, 2019) a wnaeth Piaget cytuno gan roi pwyslais ar gyfleoedd i arbrofi ac archwilio’r amgylchedd (Webb, 2010, tud.93). Wnaeth Montessori, Froebel a McMillan credu mewn bod yn weithredol a dysgu trwy'r synhwyrau a/neu ddysgu yn yr awyr agored(Gray a Macblain, 2015, tud.40,36,44). Hefyd wnaeth Froebel a Steiner pwysleisio chwarae fel ffyrdd o ddysgu (Bruce, 2012,tud.79 a Gray a Macblain, 2015, tud.42).

“Messy play is ‘the kind of play that is self-chosen, experimental, often uncontained and full of sensory feedback that helps us to understand how we fit into the physical world around us’” (Gascoyne, 2018, tud.199). Trwy’r gweithgareddau bawlyd mae plant yn arbrofi efo sut mae adnoddau gwahanol yn rhyngweithio efo’i gilydd, symud, teimlo, ymateb a beth mae ein lle ni yn y byd ac felly mae’n bwysig i annog Ella i gyfrannu. Efallai bod aelodau o’r teulu efo agwedd negyddol tuag at weithgareddau bawlyd, felly dyle ymarferwyr dangos agwedd positif tuag ato. Rhwystr cyffredin tuag at gyfrannu yn y gweithgareddau yma yw problemau modyliad synhwyraidd efo’r teimlo gan gor-ymateb i sylweddau/adnoddau penodol (Kranowitz, 2005, tud.14). Pe bau hyn yr achos neu beidio dyle ymarferwyr ceisio rhoi cyfleoedd i Ella archwilio adnoddau gwahanol er ei rwystrau. Efallai all wneud hyn gan ddefnyddio poteli synhwyraidd neu fag synhwyraidd, ble gall Ella arsylwi ac effeithio ar sylweddau rhywfaint heb orfod cyffwrdd. Y prif peryg yn wneud hyn yw bod Ella’n llai tebygol o ddechrau cymryd rhan gan mae hi’n weld bod efo rhywbeth arall yn lle, efallai wneud ar fwrdd gwahanol fel gweithgaredd gwahanol neu ar adegau gwahanol a gadael i’r plant eraill wneud hefyd. 

Er mwyn cefnogi datblygiad gwybyddol Ella mae angen sicrhau eich bod yn ailadrodd y sgiliau yn gyson ac mewn amrywiaeth o ffyrdd gwahanol. Esbonia Dr Eagleman bod plant ar ôl dwy oed efo llawer o gysylltiadau yn yr ymennydd a byddwn yn naill ai ei golli neu ei gryfhau (Eagleman, 2015, tud.5).  Ac felly er mwyn i Ella datblygu ei gallu yn y meysydd yma gan ddatblygu sgiliau sylfaenol, mae eisiau sicrhau ei fod yn ymarfer yn gyson. Bydd dysgu yn digwydd yn fwy effeithiol ac yn gyflymach pan fod mwy nag un synnwyr yn cael ei ddefnyddio mewn cysylltiad efo’i gilydd (Seitz, Kim a Shams, 2006, tud.1). Trwy weithgareddau gweithredol, chwarae a thrafodaethau dyddiol bydd sgiliau Ella’n gwella. Gall hybu trwy ganeuon gan fod Ella’n hoff o rain er nad yw hi’n cyfrannu yn canu ar hyn o bryd mae hi’n dal yn medru dilyn ac efallai os byddwch yn wneud mewn grwpiau bach bydda hi’n fwy bodlon cyfrannu.

Gall dadlau prif rol ymarferwyr yw i ddarparu cyfleoedd dysgu trwy cynllunio gweithgareddau ac yr amgylchedd a thrwy sessiynau penodol,sy’n rhan bwysig o’r fframwaith y cyfnod sylfaen (Llywodraeth Cymru, 2015, tud.2). Mae efo ymarferwyr hefyd oblygiadau i sicrhau iechyd a lles plant tra bod nhw yn ei ofal a thu allan i'w ofal, sy’n cael ei weld yn y cwricwlwm newydd gan roi pwyslais ar iechyd emosiynol, corfforol a lles (Llywodraeth Cymru, 2020) a deddfwriaeth ynglyn ar amddiffyn plant ac iechyd a diogelwch. Bydd rol ymarferwyr yn amrywio, weithio bydd eisiau plant i ddysgu’n annibynol fel yn syniadau Montessori sy’n bwysleisio rhoi rhyddid i blant dysgu’r o’r amgylchedd yn ei ffyrdd unigol (Gray a Macblain, 2015, tud. 40). Tra bydd hefyd yn defnyddio syniadau Bandura yn pwysleisio pwysigrwydd modeli (McLeod, 2016) a Vygotsky sy’n dangos bod ymarferwyr, fel person mwy galluog, yn chwarae rhan fwy gweithredol yn y dysgu (McLeod, 2020c). Gall gweld rhain i gyd yn cael ei ddefnyddio yn y cyfnod sylfaen gan gael tasgau ffocws, wedi arwain gan ymarferwyr a chynlluniau ar gyfer cyfleoedd chwarae ac arbrofi yn annibynnol a phwyslais ar fodeli iaith, symudiadau ac ymddygiadau. Bydd Ella’n datblygu hyder ac annibyniaeth trwy weithgareddau annibynol, trwy dasgau ffocws all ymarferwyr annog a’i atgoffa o sgiliau sylfaenol a thrwy fodeli all datblygu iaith a gallu cymdeithasol Ella. 

